kardosdrur/scandi-wiki huggingface dataset:
Bordtennis under sommer-OL 2016 – Single damer

Kvindernes single i bordtennis var en del af bordtennis-programmet ved Sommer-OL 2016 i Rio de Janeiro. Arrangementet fandt sted fra 6 august-10 august 2016 i Riocentro.

Medaljerne blev overrakt af Ng Ser Miang, IOC medlem, Singapore og Petra Sörling, Executive Vice President for ITTF.

Single damer
Linå (vandløb)

Linå er en godt ti kilometer lang  å i Silkeborg Kommune. Den har sit udspring i Bjarup Mose, vest for Låsby og løber hovedsageligt mod vest  forbi Mollerup og efter en stor bue mod  nord forbi landsbyen Linå, hvorefter den svinger mod nord, forbi Skellerup og Jyllandsringen, hvorefter den løber ud i Gudenåen lige nord for Resenbro.

Eksterne kilder og henvisninger

 
Vandløb i Silkeborg Kommune
Hårmyg

Hårmyg (Bibionidae) er en familie af myg. Der findes omkring 780 arter af hårmyg over hele verden.

Udseende 

Hårmyg er sorte eller mørkebrune og hårede. De bliver 5-11 mm lange. Hannen har et stort hoved med øjne der mødes, mens hunnens hoved er mindre og med adskilte øjne.

Levevis 
De findes på græsmarker og i enge, skove og haver. Hunnerne graver sig ned i jorden for at lægge æg. Larverne er i jorden hvor de spiser dødt eller levende plantemateriale. Der kan i nogle år være så mange larver i jorden at f.eks. græsplæner tager skade.

Hårmyg er ufarlige og stikker eller bider ikke, som f.eks. stikmyg eller kvægmyg. Nogen arter drikker nektar fra blomster, andre tager tilsyneladende ikke næring til sig som voksne.

Hårmyg med danske navne 
 Havehårmyg (Bibio hortulanus)
 Skovhårmyg (Bibio marci)
 Græshårmyg (Dilophus febrilis)

Referencer

Eksterne henvisninger 
 Hårmyg på Vestre Hus Børnenaturcenters hjemmeside

Myg
Rapper (EP)

Rapper er en EP fra den danske rapper og sangskriver Ankerstjerne, der udkom den 16. september 2016 på ArtPeople. Om udgivelsen har Ankerstjerne udtalt: "Titlen "Rapper" er valgt, fordi det, på en eller anden måde, er essensen af alt, hvad jeg er. Jeg har elsket hiphop, siden jeg var barn. Musikken har nærmest været det eneste konstante i mit liv, siden jeg stod i skolegården og rappede for mine venner. Hiphop er grunden til, at jeg overhovedet forelskede mig i musik, og jeg føler faktisk, at jeg skylder rapmusik, at jeg er der, hvor jeg er i dag".

EP'en modtog fire ud af seks stjerner af Gaffa. Anmelderen Jens Dræby skrev at Ankerstjerne lyder "som et hæderligt forsøg på at være sig selv gennem de forskellige mennesker han engang har været", og fremhævede "Alle vores helte" og "Nok i mine" som de bedste sange.

Spor

Kilder 

Album fra 2016
Ankerstjerne-album
Splenius

Splenius musklerne er:

Splenius capitis
Splenius cervicis

De udspringer i de øvre thorakale og nedre cervikale torntappe. De ekstenderer og ipsilateralt roterer hovedet og nakke.

Hoved- og nakkemuskler
Dybe rygmuskler
Splenius capitis

Splenius capitis er en bred, rem-lignende muskel på bagsiden af nakken. Den trækker kraniebasen fra vertebrae i nakken og øvre thorax. Den er involveret i bevægelser såsom at ryste på hovedet.

Referencer 

Dybe rygmuskler
Hoved- og nakkemuskler
Splenius cervicis

Splenius cervicis (også kendt som splenius colli) er en muskel på bagsiden af nakken. Den starter ved et smalt seneagtigt bånd fra torntapene fra tredje til sjette thorakale vertebra; den hæfter, ved seneagtige fasciculi, ind i den posteriore tuberkel på tværtappene på de øvre to eller tre cervikale vertebrae.

Dens navn er baseret på det græske ord σπληνίον, splenion (der betyder plaster) og det latinske ord cervix (der betyder nakke). Ordet collum refererer også til nakke på latin.

Splenius cervicis' funktion er at ekstendere den cervikale rygrad, rotation til den ipsilaterale side og lateral fleksion også til den ipsilaterale side.

Yderligere billeder

Referencer

Eksterne henvisninger 

Dybe rygmuskler
Hoved- og nakkemuskler
Fod (anatomi)

Fod er en anatomisk struktur der findes i mange hvirveldyr. Det er den sidste del af et lem der bærer vægt og tillader bevægelse. Hos mange dyr med fødder, er foden et separat organ i den sidste del af benet, bestående af en eller flere segmenter af knogler, generelt inkluderende klør eller negle.

Bevægeapparatets anatomi
Transversospinales

Transversospinales er en gruppe af muskler på menneskets ryg. Deres kombinerede bevægelse er rotation og ekstension af den vertebrale columna. Disse muskler er små og har en dårlig mekaniske fordel ved deltagelse i bevægelse. De inkluderer:
  de tre semispinalis muskler, fra 4-6 hvirvelsegmenter
 semispinalis thoracis
 semispinalis cervicis
 semispinalis capitis
 multifidus, fra 2-4 hvirvelsegmenter
 rotatorere, fra 1-2 hvirvelsegmenter
 rotatores cervicis
 rotatores thoracis
 rotatores lumborum
interspinales
intertransversarii

Eksterne henvisninger 
 Musculoskeletal Interventions: Techniques for Therapeutic exercise. Authors: Michael L. Voight, Barabara J. Hoogenboom, William E. Prentice.

Muskelsystemet
Trikloreddikesyre

Trikloreddikesyre (TCA, TCAA; tillige kendt som triklorethansyre) er et derivat af eddikesyre, i hvilket de tre brintatomer på methylgruppen alle er blevet substitueret med kloratomer. Under standardbetingelser fremtræder trikloreddikesyre som en farveløs, flygtig væske med en skarp, stikkende lugt. På grund af kloratomernes elektrontiltrækkende virkning er trikloreddikesyre en væsentligt stærkere syre end eddikesyre, og da det tillige let trænger ind i huden ved kontakt, bør det håndteres meget forsigtigt.

Salte af trikloreddikesyre kaldes trikloracetater.

Referencer 

Carboxylsyrer
Organiske klorforbindelser
Hvalstadbroen

Hvalstadbroen (1872–1915) var en norsk jernbanebro, der i sin tid var Skandinaviens største træbro. Den blev bygget for at den nye smalsporede Drammenbanen kunne krydse Hvalstaddalen. Broen blev revet ned i forbindelse med udvidelsen af banen til normalspor i 1914–1915. I dag krydser togene Hvalstaddalen på en dæmning.

Noter 

Jernbanebroer
Broer i Norge
Asker
Etableret i 1872
Ophørt i 1915
Galmyg

Galmyg (Cecidomyiidae) er en familie af myg. Der findes omkring 5000 arter af galmyg over hele verden. Den danske galmygfauna er ikke godt undersøgt, og der findes angivelser af antal arter i Danmark fra ca. 300 til ca. 600

Udseende 
Galmyg er hvide, bleggule, grønne eller brune. De bliver 1-8 mm lange, men er oftest under 4 mm. Galmyg er spinkle med lange, tynde ben. Galmyg har hårede vinger, lange antenner, og højst fire ribber på vingerne nær vingekanten. Hunnerne har tit et langt læggerør til at placere deres æg i deres værtsplanter.

Levevis 
De fleste galmyg lægger deres æg i planter som danner galler hvori larverne udvikles. Andre arter lægger æg i rådnende materiale, fugtig jord eller planter. Disse arters larver æder mider, plantemateriale eller svampe. Mange arter gør skade på dyrkede planter.

Mange galmygarter er knyttet til en eller flere nærtstående plantearter hvor de danner karakteristiske galler. Ofte er gallens udseende og værtsplanten nok til en sikker artsbestemmelse.

Larven af bladlusgalmyg (Aphidoletes aphidimyza) spiser bladlus og bruges i havebrug til biologisk bekæmpelse af bladlus.

Billeder

Referencer

Eksterne henvisninger 
 Galmyg på Vestre Hus Børnenaturcenters hjemmeside

Myg
Latendorf

Latendorf er en by og kommune i det nordlige Tyskland, beliggende i Amt Boostedt-Rickling i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Latendorf ligger omkring 10 km sydøst for Neumünster, 15 km nordøst for Bad Bramstedt og 16 km nordvest for Bad Segeberg ved udkanten af Segeberger Forst. Mod nordøst går Bundesstraße B205 fra Bad Segeberg mod Neumünster, mod syd går Bundesstraße 206 fra Bad Segeberg mod Bad Bramstedt og mod vest går motorvejen A7 fra Hamborg mod Flensborg.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Rickling

Rickling er en by og kommune i det nordlige Tyskland, beliggende i Amt Boostedt-Rickling i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Rickling ligger omkring 12 km sydøst for Neumünster og 11 km nordvest for Bad Segeberg ved Bundesstraße B205. Vandløbet Rothenmühlenau løber gennem den sydlige del af kommunen. Landsbyen Fehrenbötel og den tidligere KZ-lejr Kuhlen ligger i kommunen.

Byen har station på jernbanen mellem Neumünster og Bad Oldesloe.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Elisa Oyj

Elisa Oyj () er en finsk telekommunikationskoncern. Virksomheden er etableret i 1882 som et koorporativ, i dag hvor koncernen er et børsnoteret selskab, er omsætningen på 1,57 mia. Euro (2015) og der er 4.146 ansatte. Mobiltelefoni-divisionen i selskabet var tidligere kendt som Radiolinja.

I dag har Elisa 2.3 mio. privatkunder, erhvervskunder og kunder i det offentlige. Der drives forretning indenfor fastnettelefoni, mobiltelefoni og internet.

Historie 
Elisa blev oprindeligt etableret som et telefonikorporativ under navnet  . HPY begyndte at servicere kunder 6. juni 1882, hvor 56 telefonnumre blev forbundet. i 1884 nåede det årlige antal telefonopkald en million.

HPY begyndte at udvide forretningen i 1930'erne ved at sammenlægge med mindre korporativer og i 1958 nåede virksomheden sit nuværende geografiske dækningsområde. I 1995 blev selskabets juridiske struktur ændret og i år 2000 var selskabet ikke længere et korporativ.

Elisa lancerede sit første kommercielle GSM-netværk i 1991 og verdens første kommercielle UMTS900-netværk lancerede de 8. november 2007.

Referencer 

 

Etableret i 1882
Virksomheder i Helsinki
Telekommunikationsvirksomheder fra Finland
Musculus semispinalis

Semispinalis er en gruppe af tre muskler der hører til transversospinales. Disse er semispinalis capitis, semispinalis cervicis og semispinalis thoracis; navngivet efter deres lokation på i ryggen. De udspringer fra spidsentværtapperne af rygsøjlen, begyndende omkring thorax, og insererer så på tværtappen af en tværtap 4-7 segmenter over deres udspring.

Undtagelsen er musculus semispinalis capitis, som ender på kraniebunden; samt musculus semispinalis cervicis, som ender på torntappen af C2. Begge disse er strøj der kan separeres fra den gængse musculus semispinalis thoracis.

Referencer 

Muskelsystemet
Dybe rygmuskler
École normale supérieure de Cachan

École normale supérieure de Cachan (også kendt som ENS Cachan' eller École normale supérieure de Paris-Saclay) er en af Frankrigs grande écoles. Institutionens hovedcampus er beliggende ved Cachan.

ENS Cachan blev grundlagt i 1912 – for at uddanne universitetslærere. I dag fungerer ENS som et eliteuniversitet for embedsmænd, erhvervsfolk, forskere og politikere.

Kilder og eksterne henvisninger 
 ENS' hjemmeside

Universiteter i Frankrig
Etableret i 1912
Britt Bendixen

Britt Bendixen (født 14. januar 1942, død  18. februar 2023) var en dansk danseinstruktør. 

Hun var dommer i Vild med dans. 
I 2019 blev hun afløst af Marianne Eihilt. I 2020 i sæson 17 vendte hun dog tilbage til Vild med dans.

Privat 
Bendixen var datter af overlærer og danselærer Frode Godtfred Hekkel Bendixen samt danselærer og restauratør Mitzi Naemi Bendixen. Hun var søster til Bo Bendixen, halvsøster til Finn Bendixen og Kim Bendixen, som Frode fik i sit andet ægteskab. Britt dannede i perioden 1965-1981 par med Gene Nettles, med hvem hun har sønnen .

Filmografi 
 Peters landlov (1963)
 Pigen og greven (1966)
 Dancer in the dark (2000)
 Aldrig mere i morgen (2017)

Referencer

Eksterne henvisninger 
  

Koreografer fra Danmark
Personer fra København
Personer i Kraks Blå Bog (afdøde)
Rust (computerspil)

Rust er overlevelses-videospil udviklet af Facepunch Studios, der kun kan spilles i multiplayer. Rust blev udgivet første gang i tidlig adgang i december 2013 og modtog sin fulde udgivelse i februar 2018. Rust er tilgængeligt på Microsoft Windows og macOS. Spilkonsol versioner for PlayStation 4 og Xbox One, der blev udviklet i samarbejde med Double Eleven, blev i maj 2021 udgivet.

Formålet med Rust er at overlive i vildmarken ved hjælp af indsamlede og stjålne materialer. Spillere skal med succes styre deres sult, tørst og sundhed eller risikere at dø. Andre spillere er, på trods af tilstedeværelsen af fjendtlige dyr såsom bjørne og ulve, spillerens største trussel, eftersom spillet kun kan spilles i multiplayer. Kamp opnås gennem skydevåben og forskellige våben såsom buer. Derudover vil køretøjer, der kontrolleres af NPC'er, lejlighedsvis strejfe rundt og angribe bevæbnede spillere. Rust har fremstilling, der dog i starten er begrænset indtil opdagelsen af specifikke genstande i spillets åbne verden. For at blive beskyttet skal spillere bygge baser eller slutte sig til klaner for øge deres chancer for overlevelse. Plyndring er et større aspekt af Rust. Rust understøtter moddede servere, hvilket kan tilføje yderligere indhold til spillet.

Rust blev udgivet første gang i december 2013 gennem Steam Early Access-programmet. Gameplay ændrede sig markant under denne udviklingsperiode. Farligt dyreliv erstattede zombier som den primære miljøtrussel, og adskillige grundlæggende revisioner af fremstillingssystemet blev udgivet sammen med generelle forbedringer og tilføjelse af nye funktioner. Imens Rust var i Early Access blev det overført til Unity 5 spilmotoren, hvilket gav betydelige ændringer af grafikken. Spillet introducerede også uforanderlig, forudbestemt hudfarve og biologisk køn knyttet til spillernes Steam-kontodetaljer. Selvom det er fuldt udgivet, fortsætter spillet med at blive opdateret.

I hele Rusts alpha-udgivelse var kritikernes anmeldelser blandede, og med mange sammenligninger til andre videospil. Rust blev normalt forklaret som en blanding af DayZ og Minecraft. Under denne periode noterede anmelderne sig ofte spillets ufærdige natur. I sin pre-release fase roste kritikerne konceptet og gameplayet, og i marts 2017 havde Rust solgt over fem millioner eksemplarer. Det modtod efter at have forladt Early Access blandede anmeldelser. Player vs player kampen og overlevelsesaspekter blev fremhævet af dem, der nød spillet; dog var anmelderne kritiske over for den barske begynderoplevelse og det konstante behov for at grinde efter materialer.

Computerspil fra 2013
Linux-spil
Mac OS X-spil
Windows-spil
Action-adventurespil
Facepunch Studios

Facepunch Studios Ltd er en britisk videospilsudvikler og -udgiver med hovedsæde i Walsall, England, der blev grundlagt i juni 2004 og inkorporeret den 17. marts 2009 af Garry Newman. Virksomheden er mest kendt for sit sandbox-videospil Garry's Mod og overlevelsesspillet Rust. Facepunch udvikler på nuværende tidspunkt en efterfølger til Garry's Mod med titlen Sandbox, der efter planen udgives i tidlig adgang i løbet af 2021.

Historie 
I juni 2004 blev Facepunch Studios grundlagt af Garry Newman til den kommende udgivelse af Facewound. Newman og hans samarbejdspartnere havde til hensigt at bruge dette studienavn i stedet for et af deres personlige navne for at fremstå mere professionelle. Navnet "Facepunch" kom fra brainstormen af navne fra spillet Facewound, hvor noget "dumt macho" var nødvendigt. Til sidst blev to navne valgt: Facepunch and Facewound. Facewound blev brugt til spillet, men Facepunch blev anset som værende "for sjovt lydende til blot at lade dø", og det blev så brugt som navnet på virksomheden.

I 2004 startede Garry Newman udviklingen af Garry's Mod, der oprindeligt var et sideprojekt, som til sidst overtog Facewound-forummet samt det meste af Newmans tid. Facewound blev senere udskudt og annulleret, og Facepunch Studio blev opløst. Garry's Mod er blevet Facepunch Studios' flagskibsspil, og det er regelmæssigt et af de mest spillede Steam-spil efter at at være blevet udgivet tæt ved Steams begyndelse. Studiet har over 20 ansatte.

Udviklede spil

Referencer 

Computerspilsvirksomheder fra Storbritannien
Tsetsefluer

Tsetsefluer (Glossinidae) er en familie af fluer som findes i Afrika. De lever af blod og overfører de parasitter (trypanosomer) som giver sovesyge hos mennesker og nagana hos dyr. Der er kun en slægt, Glossina, med omkring 22 arter.

Udseende 

Tsetsefluer er brune eller grå. De er 6-14 mm lange og har en kraftig krop. Vingerne er i hvile krydsede over bagkroppen. Der er nåleformede munddele til at stikke med.

Levevis 
Tsetsefluer findes i træbevokset savanne og i krat og skov. De lever af blod fra mennesker og dyr. Hunnerne lægger ikke sine æg på normal vis. Der dannes og befrugtes i stedet ét æg ad gangen som klækkes inde i hunnen, hvor larven lever af kirtelsekreter. Straks efter fødslen forpupper larven sig, og den voksne tsetseflue kommer frem efter fire uger.

Referencer 

Fluer
Judo under sommer-OL 2016 – 60 kg (herrer)

Mændenes judokonkurrence på 60 kg under sommer-OL 2016 i Rio de Janeiro blev holdt den 6. august 2016.

Resultat

Finaler

Opsamling 

60 kg (herrer)
Jørgen Waring

Jørgen Winther Waring (født 11. juli 1938 i København) er en dansk billedkunstner.
Han arbejder med maleri, tegning, skulptur, akvarel og smykkekunst.
Waring levede flere år som storvildtsjæger i Afrika, hvor kulturen har inspireret hans kunst.

Waring har showroom i Ny Vestergade i København.

Eksterne henvisninger 
 hjemmeside

Referencer 

Billedkunstnere fra Danmark
Personer fra København
Slependen Station

Slependen Station (Slependen stasjon) er en jernbanestation på Drammenbanen, der ligger i området Slependen i Bærum kommune i Norge. Den består af to spor med en øperron med adgang via en overdækket trappe og gangbro. På den østlige side er gangbroen forbundet med en rotunde, hvor en indvendig rampe over et par omgange gør det muligt at overvinde højdeforskellen til området øst for banen. Stationen betjenes af lokaltog mellem Spikkestad og Lillestrøm.

Den nuværende station er den tredje af slagsen. Den første åbnede som holdeplads 8. september 1873 under navnet Slæbenden, men den skiftede navn til Slependen i april 1921. Den lå i en kurve øst for hvor jernbanen føres over Slependvegen på en bro og med en lille stationsbygning af træ. Da Drammenbanen blev udvidet med dobbeltspor, anlagdes en ny station i 1959 med en ny stationsbygning i letbeton vest for vejen men stadig i kurve. Denne station havde adgang via trapper og ramper i det vestlige brofæste. Den blev nedgraderet til trinbræt 1. november 1970.

Den nuværende station opførtes i 1993 på en lige strækning ca. 400 meter tættere på Sandvik og betød, at Slependen og Jong Station blev slået sammen til en station 23. maj 1993. Bygninger og perroner fra de to gamle stationer i Slependen er i dag fjernet.

Litteratur

Eksterne henvisninger 

Stationer på Drammenbanen
Etableret i 1873
Jernbanestationer i Bærum
Blommenholm Station

Blommenholm Station (Blommenholm stasjon) er en jernbanestation på Drammenbanen, der ligger i villakvarteret Blommenholm i Bærum kommune i Norge. Stationen består af to spor med en øperron imellem med adgang via en gangtunnel. Stationen betjenes af lokaltog mellem Spikkestad og Lillestrøm.

Stationen åbnede som holdeplads 1. maj 1910 men blev opgraderet til station 15. maj 1934. 1. februar 1969 blev den atter nedgraderet til holdeplads og 1. november 1970 til trinbræt. I begyndelsen af 2010'erne var stationen lukket for modernisering gennem flere år, indtil den genåbnede 13. december 2015.

Litteratur

Eksterne henvisninger

Noter 

Stationer på Drammenbanen
Etableret i 1910
Jernbanestationer i Bærum
Høvik Station

Høvik Station (Høvik stasjon) er en jernbanestation på Drammenbanen, der ligger i kvarteret Høvik i Bærum kommune i Norge.  Stationen består af fem spor, hvoraf de tre i midten benyttes til vending, deling og hensætning af tog. Ved de to yderste spor er der bygget 220 meter lange sideliggende perroner med adgang via en gangtunnel og en vejbro. Stationen betjenes af lokaltog mellem Spikkestad og Lillestrøm.

Stationen åbnede 1. maj 1874, halvandet år efter åbningen af Drammenbanen. Den blev fjernstyret 3. december 1992 og gjort ubemandet 15. januar 1995. Stationen var lukket fra april 2013 til december 2015, mens der gennemførtes en total ombygning, der blandt andet omfattede en nedrivning af stationsbygningen.

Litteratur

Eksterne henvisninger

Noter 

Stationer på Drammenbanen
Etableret i 1874
Jernbanestationer i Bærum
Stabekk Station

Stabekk Station (Stabekk stasjon) er en jernbanestation på Drammenbanen, der ligger i kvarteret Stabekk i Bærum kommune i Norge. Stationen består af to spor med en øperron imellem med adgang via en gangtunnel, hvortil kommer et opstillingsspor, parkeringsplads og busstoppested. Den betjenes af lokaltog mellem Spikkestad og Lillestrøm og er endestation for lokaltog til Ski og Moss. Desuden betjenes den af Flytoget mellem Drammen Station og Oslo Lufthavn.

Historie 
Området stationen ligger i blev hovedsageligt udbygget i forbindelse med anlæggelsen af Drammenbanen i 1870-1872. Jernbanen købte grunde fra de omkringliggende gårde og udparcellerede dem senere til sine ansatte, da linjeføringen stod klar. Især grundene langt fra stationerne var billige. Jernbanen gav mulighed for boligbyggeri i området, da den gav nemmere forbindelse til Oslo.

Selve Stabekk Station åbnede under navnet Stabæk 29. maj 1884. Til at begynde med var den kun en enkelt holdeplads med ekspeditionsbygning, indtil en stationsbygning blev opført i 1902 efter tegninger af Paul Armin Due. 12. februar 1917 blev den opgraderet til station, og i april 1921 skiftede den navn til Stabekk. I området omkring etableredes efterhånden en centerbebyggelse med butikker, postkontor, læge, tandlæge osv. Stationen blev nedgraderet til trinbræt 1. december 1982 og gjort fjernstyret 3. december 1992.

Fra april 2011 til december 2015 var stationen lukket for en gennemgribende ombygning. Den fremstår nu i moderne form med universel udformning.

Litteratur

Eksterne henvisninger

Noter 

Stationer på Drammenbanen
Etableret i 1884
Jernbanestationer i Bærum
Vladislav 2. af Bøhmen og Ungarn

Vladislav 2. (; ; ; ; ) (1. marts 1456, Krakow – 13. marts 1516, Buda) var konge af Bøhmen fra 1471 til 1516 og Ungarn fra 1490 til 1516.

Vladislav var søn af Kasimir 4., konge af Polen og storfyrste af Litauen, der tilhørte Huset Jagiello, og Elisabeth af Østrig, datter af Albrecht 2. af Tyskland, som også var konge af Bøhmen og Ungarn 1438-1439.

Vladislav blev kronet til konge af Bøhmen den 22. august 1471 og konge af Ungarn den 18. september 1490. Hans forgænger som konge af Ungarn, Matthias Corvinus, var også hans rival til tronen i Bøhmen.

Eksterne henvisninger 

Huset Jagiello
Konger af Ungarn
Konger af Bøhmen
Konger af Kroatien
Mathilde Gersby Rasmussen

Mathilde Gersby Rasmussen (født 13. december 1978 i Gentofte, død 16. september 2016 på Rigshospitalet) var en dansk børneskuespiller, primært kendt fra børne-tv-serien Da Lotte blev usynlig.

Hendes første rolle var i B&U-afdelingens serie Tiger Badiger fra 1985, instrueret af Ulla Raben. Hun har desuden været med i tv-reklamer og haft en birolle i spillefilmen Vildbassen fra 1994. Fra 2006 til 2010 læste hun til socialrådgiver.  Hun var udnævnt som "ambassadør" i lungeforeningen og var medvirkende i en film om en lungesyg mor, ligesom hun var stærk fortaler for "retten til en værdig død". Gersby led af sygdommen cystisk fibrose, som var årsagen til hendes død. Hun fik som den første dansker to gange transplanteret nye lunger i 2008 og 2011. Hun blev i foråret 2016 i medierne eksponeret som fortaler for aktiv dødshjælp, hvilket hun selv omtalte som "en værdig død", fordi hun havde haft stærke kvælningssymptomer på grund af sin begrænsede lungekapacitet. Hun døde uden brug af dødshjælp på Rigshospitalet den 16. september 2016.

Mandag den 17. oktober 2016 udsendte TV2 en dokumentar, optaget i de sidste måneder af Gersbys liv, hvor et filmhold fulgte hende med fokus på spørgsmålet om tilladelse til aktiv dødshjælp.

Noter

Eksterne henvisninger 
 
 

Børneskuespillere fra Danmark
Socialrådgivere fra Danmark
Personer fra Gentofte